La companyia local de teatre 'Pezenelagua' viatja a Romania per a representar la seua adaptació de “Bodas de sangre”
19 de maig 2017

![Imagen 1](/media/1amaibvd/51-novios-bodas-de-sangre_peque.jpg)![Imagen 2](/media/le0jrncr/51-camerino-lorca_peque.jpg)

La companyia local de teatre _Pezenelagua_ presenta hui a Romania la seua adaptació de l'obra “Bodas de sangre”, de Federico García Lorca, en el _International Deva Experiment Festival the Theatre_ amb el suport de la delegació de Cultura de l'Ajuntament de Sagunt.  
  
Este nou festival de la ciutat romanesa de Deva, en la seua primera edició, pretén presentar una selecció de peces teatrals arriscades que busquen nous llenguatges escènics i dóna molta importància a les versions de peces clàssiques i d'autors contemporanis. És per açò que _Pezenelagua_ ha sigut convidada; experimentar amb els textos teatrals utilitzant l'audiovisual com a element dramàtic és molt habitual en les representacions dels creadors de la companyia, Mariola Ponce i Christian Feijóo, que ja han estrenat treballs en el municipi, com l'adaptació de “El Rey Lear”, “Olvidando a Lear”, o “La voz humana”, de Cocteau.  
  
Les companyies convidades a este festival actuen del 18 al 20 de maig, i en els dies anteriors el festival ha organitzat tallers d'improvisació i performance a càrrec de professionals internacionals per als artistes convidats, fent xicotetes actuacions artístiques en els llocs més emblemàtics de la regió, com el Castell Corvin de Hunedoara, la Ciutadella d'Alba Iulia, la Ciutadella de Deva o les ruïnes de Sarmizegetusa.  
  
![](/media/oymbyupi/51-cartel-bodas-de-sangre_cuerpo.jpg)

*   [](http://www.facebook.com/sharer.php?u=https://aytosagunto.es/va/actualitat/la-companyia-local-de-teatre-pezenelagua-viatja-a-romania-per-a-representar-la-seua-adaptacio-de-bodas-de-sangre/ "Facebook")
*   [](http://twitter.com/share?url=https://aytosagunto.es/va/actualitat/la-companyia-local-de-teatre-pezenelagua-viatja-a-romania-per-a-representar-la-seua-adaptacio-de-bodas-de-sangre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-local-de-teatre-pezenelagua-viatja-a-romania-per-a-representar-la-seua-adaptacio-de-bodas-de-sangre/ "Linked In")
*   [](mailto:?body=https://aytosagunto.es/va/actualitat/la-companyia-local-de-teatre-pezenelagua-viatja-a-romania-per-a-representar-la-seua-adaptacio-de-bodas-de-sangre/)